95/533/EY: Komission päätös, tehty 1 päivänä joulukuuta 1995, ekologisten arviointiperusteiden vahvistamisesta yhteisön ekotuotemerkin myöntämiseksi yksikantaisille hehkulampuille (ETA:n kannalta merkityksellinen teksti)



Virallinen lehti nro L 302 , 15/12/1995 s. 0042 - 0044



KOMISSION PÄÄTÖS, tehty 1 päivänä joulukuuta 1995, ekologisten arviointiperusteiden vahvistamisesta yhteisön ekotuotemerkin myöntämiseksi yksikantaisille hehkulampuille (ETA:n kannalta merkityksellinen teksti) (95/533/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön ekotuotemerkin myöntämisjärjestelmästä 23 päivänä maaliskuuta 1992 annetun neuvoston asetuksen (ETY) N:o 880/92 (1) ja erityisesti sen 5 artiklan 1 kohdan toisen alakohdan, sekä katsoo, että asetuksen (ETY) N:o 880/92 5 artiklan 1 kohdan ensimmäisessä alakohdassa säädetään, että yhteisön ekotuotemerkin myöntämisehdot määritellään tuoteryhmittäin, asetuksen (ETY) N:o 880/92 10 artiklan 2 kohdassa todetaan, että tuotteen ympäristövaikutukset on arvioitava tuoteryhmäkohtaisten erityisperusteiden pohjalta, asetuksen (ETY) N:o 880/92 6 artiklan mukaisesti komissio on kuullut tärkeimpiä etujärjestöjä neuvoa-antavan foorumin yhteydessä, ja tässä päätöksessä määrätyt toimenpiteet ovat asetuksen (ETY) N:o 880/92 7 artiklan nojalla perustetun komitean lausunnon mukaiset, ON TEHNYT TÄMÄN PÄÄTÖKSEN: 1 artikla Tuoteryhmällä "yksikantaiset hehkulamput" tarkoitetaan: "kaikkia yleisvalaistukseen käytettäviä yksikantaisia hehkulamppuja, joissa on bajonetti-, kierre- tai nastakanta. Lamppujen on oltava liitettävissä yleiseen sähkönjakeluverkkoon ja yleisesti kaupoista saatavilla". 2 artikla Edellä 1 artiklassa määritellyn tuoteryhmän ympäristövaikutukset ja käyttöönsopivuus on arvioitava liitteessä esitettyjen erityisten ekologisten ja suorituskykyä koskevien arviointiperusteiden pohjalta. 3 artikla Tuoteryhmän määrittely ja tuoteryhmää koskevat arviointiperusteet ovat voimassa kolme vuotta tämän päätöksen voimaantulosta. 4 artikla Hallinnollisia tarkoituksia varten tämän tuoteryhmän koodinumero on "008". 5 artikla Tämä päätös on osoitettu kaikille jäsenvaltioille. Tehty Brysselissä 1 päivänä joulukuuta 1995. Komission puolesta Ritt BJERREGAARD Komission jäsen (1) EYVL N:o L 99, 11.4.1992, s. 1 LIITE A. EKOLOGISET ARVIOINTIPERUSTEET Jotta hehkulampulle voidaan myöntää ekotuotemerkki, sen on vastattava kaikkia alla lueteltuja arviointiperusteita: Arviointiperuste N:o 1: Hyötysuhde Arviointiperuste asetetaan energianottotehon mukaan (watteina). Lampun valotehon on vastattava vähintään seuraavia arvoja: >TAULUKON PAIKKA> Arviointiperuste N:o 2: Elohopea Yksi lamppu ei saisi sisältää enempää kuin 10 mg elohopeaa eikä enempää kuin 1,4 mg elohopeaa megalumentuntia kohti. Elohopeapitoisuus olisi mitattava tämän päätöksen lisäyksessä kuvatulla menetelmällä. Arviontiperuste N:o 3: Pakkaus (1) Laminaatteja tai komposiittimuoveja ei saa käyttää. Kaiken pahvisen pakkausmateriaalin on sisällettävä vähintään 65 painoprosenttia kierrätysmateriaalia. B. TARKOITUKSENMUKAISUUTTA KOSKEVAT ARVIOINTIPERUSTEET Arviointiperuste N:o 4: Tuotetiedot i) Toiminta matalissa lämpötiloissa Lampuissa, joiden toimintakyky heikentyy matalissa lämpötiloissa, on oltava merkintä siitä, että ne eivät sovi käytettäviksi ulkona alle 0° C lämpötilassa. ii) Himmenninkatkaisijat Lampuissa, jotka eivät toimi himmenninkatkaisijoiden yhteydessä, on oltava siitä merkintä. iii) Koko ja muoto Kompaktiloistelampun suhteellinen koko ja muoto verrattuna tavanomaiseen hehkulamppuun olisi esitettävä kaaviokuvan avulla. iv) Hävittäminen Pakkauksessa on oltava tietoa (kaaviokuvana tai muulla tavalla) kuluttajalle tuotteen asianmukaisesta hävittämisestä. Arviointiperuste N:o 5: Käyttöikä Odotettavissa olevan käyttöiän on oltava ≥ 8 000 tuntia. On käytettävä koetta IEC 64, IEC 357, IEC 901 tai IEC 969 lampun tyypistä riippuen. Lampuissa, joita IEC 969-koe koskee ja joiden käyttöikäkoetta ei ole vielä suoritettu loppuun, valmistajan pakkauksessa ilmoittama käyttöikä on hyväksyttävä siihen asti, kunnes kokeen tulos on saatavilla. IEC 969-käyttöikäkokeen tulos on ilmoitettava toimivaltaiselle elimelle heti, kun se on saatavilla, kuitenkin viimeistään 18 kuukautta merkin anomisen jälkeen. Lisäys MENETELMÄ ELOHOPEAPITOISUUDEN TESTAAMISEKSI Aluksi purkausputkesta irrotetaan muoviosat ja siihen liitetyt elektroniset osat. Liitäntäjohdot leikataan poikki mahdollisimman läheltä purkausputken lasipintaa. Purkausputki asetetaan sopivankokoiseen lujaan kierrekannelliseen muovipulloon, johon lisätään läpimitaltaan 1 tuuman kokoinen posliinikuula sekä 25 ml erittäin puhdasta väkevöityä typpihappoa (70 %). Pullo suljetaan ja sitä ravistetaan muutama minuutti, jotta purkausputki hajoaa pieniksi paloiksi, ja korkkia löysätään ajoittain paineen muodostumisen välttämiseksi. Pullon sisällön annetaan reagoida 30 minuuttia, jona aikana sisältöä ajoittain sekoitetaan. Tämän jälkeen pullon sisältö suodatetaan haponkestävän suodatinpaperin läpi ja otetaan talteen 100 ml mittapulloon. Sitten pulloon lisätään kaliumdikromaattia, niin että kromin lopullinen kosentraatio on 1 000 ppm. Tämän jälkeen pullo täytetään puhtaalla vedellä. Tehdään vastaavat standardiliuokset elohopeapitoisuuteen 200 ppm asti. Liuokset analysoidaan liekkifotometrisellä atomiabsorptiomenetelmällä 253,7 nm aallonpituudella käyttäen taustakorjausta. Saatujen tulosten sekä liuoksen tunnetun tilavuuden perusteella voidaan laskea hehkulampun alkuperäinen elohopeapitoisuus. Toimivaltainen elin voi sopia mukautuksista testimenetelmän yksityiskohtiin, jos ne ovat teknisistä syistä välttämättömiä. (1) Tämä arviointiperuste on tilapäinen kunnes saadaan luoduksi yleinen käytäntö pakkausnäkökohtien sisällyttämiseksi ekotuotemerkin myöntämisessä sovellettaviin arviointiperusteisiin.